Filatelija
Filatelija (grč. philatelie od riječi philos - prijatelj, ateleia - frankiranje) je pojam koji označava sakupljanje poštanskih maraka. Zbog tematske raznolikosti koja obuhvata sva područja ljudske djelatnosti i stvaralaštva, poštanske marke su izuzetno tražene i zanimljive širokom krugu ljudi. Danas u svijetu postoji milion sakupljača poštanskih maraka, odnosno filatelista. [nedostaje referenca] Filatelija obuhvata sistematsko sakupljanje i proučavanje maraka i drugih poštanskih dokumenata. Prije izlaska prve poštanske marke poštanske pošiljke su označavane različitim pečatima. Takve pečate objedinjujemo pod imenom "predfilateličko doba". Prva poštanska marka izašla je u Engleskoj 6. maja 1840. godine. Na prvoj poštanskoj marki otisnut je lik britanske kraljice Viktorije. Zbog svoje crne boje nazvana je Black penny ili crni peni. S naknadnim doštampavanjem ukupno je izdano 63 miliona komada te marke. Prva organizirana grupa sakupljača poštanskih maraka, budućih filatelista, sastala se u Londonu 1863. godine. Do danas je u cijelom svijetu izašlo oko 500.000 različitih maraka.[nedostaje referenca] Prva poštanska marka u Bosni i Hercegovini izašla je 1. jula 1879. godine.